钦定古今图书集成/明伦汇编/氏族典/第351卷 > 《廖用贤尚友录》 > 娄守坚
## 钦定古今图书集成/明伦汇编/氏族典/第351卷 > 《廖用贤尚友录》 > 娄守坚

按《尚友录》：守坚，安东人。生有异相，掌中一目，中指七
节。长为承天寺僧，号娄道者，尝召入大内，适仁宗生，
啼哭不止，摩其顶曰：“莫叫莫叫，何似当初莫笑啼。”遂
止。后有新知军入境，雅不喜道者，告其徒曰：“缘尽矣。”
知军命焚之，不动。忽雷雨灭火，口中出白烟自焚，独
留目睛与舌根耳。